Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1063

7. Hiányzó elemek, kapcsolatok kiegészítése Az írásbeli feladatlap értékelése A dolgozatok javítása a központi javítási-értékelési útmutató alapján történik. Az útmutató tartalmazza a feladatok részletes megoldását, valamint az egyes megoldási lépésekre adható részpontszámokat és szempontokat ad a hiányos, vagy hibás megoldások értékeléséhez. Az értékelésnél az útmutató alkalmazása kötelező. Szóbeli vizsga Általános szabályok A szóbeli vizsga kihúzott tétel alapján a megadott témakör tematikus és problémaorientált bemutatása. A tétel megnevezi, és részletesen felsorolja az ismertetésre kerülő tematikus egységeket, és ezekhez elemzésre alkalmas ábrát vagy forrásszemelvényt kapcsolhat. A szóbeli tételek száma minimum 20 darab. A vizsgázó a részletes követelményekhez igazodó segédanyagokat (pl. ábrák, grafikonok, aktuális cikkek, írások stb.) használ az elemzéshez, amelyek a tételbe vannak beépítve. A szóbeli tételsor tartalmi és formai jellemzői Tartalmi szerkezet A tételek között azonos arányban jelennek meg a makroökonómia és a mikroökonómia ismeretei. A tételeket oly módon kell előírni, hogy azok a részletes követelményekben megjelenő összes témakört átfogják, és mindegyik témakörhöz kapcsolódóan legalább 1 tétel szerepeljen a tételsorban. 2009/56. szám A szóbeli vizsga témakörei Mikroökonómia • Mikroökonómiai alapismeretek és összefüggések - alapkategóriák és összefüggések - a piaci alapfogalmak • A fogyasztói magatartás és a kereslet - A fogyasztói döntés tényezői - A fogyasztó döntése a hasznosság és a külső korlátok alapján - A fogyasztó optimális választása és a kereslet - A piaci kereslet • A vállalat termelői magatartása és a kínálat - A termelés technikai-gazdasági összefüggései - A termelés költségei - A piac formái és a kínálat: versenyző vállalat és a tiszta monopólium - Az iparág kínálata rövid és hosszú távon - Piacszabályozás, piacformák összehasonlítása - A természetes monopólium - A verseny szabályozása • A termelési tényezők piaca - A tényezőpiac jellemzése - Az erőforrások kereslet és kínálata - A munkapiac - A tőkepiac: tőkejavak piaca és a pénztőke piaca - A természeti tényezők piaca: föld és ingatlanpiac - A vállalkozó, mint termelési tényező • Az externáliák és a közjavak - Az externáliák - A közjavak - Az állami beavatkozás formái Makroökonómia • Makroökonómiai alapismeretek és összefüggések - A termékek és jövedelmek áramlása - A nemzetgazdasági teljesítmény mérése • A makrogazdasági egyensúly - Az árupiaci kereslet-kínálat, az aggregált keresleti függvény - A munkapiaci kereslet-kínálat, a makrokínálati függvény - A pénzpiac - Az árupiac és a pénzpiac kapcsolata - Az infláció - A makroegyensúly és a részpiaci egyensúlytalanság - Az egyensúly felbomlása a különböző piacokon: infláció munkanélküliség - Hosszú távú folyamatok: növekedés és egyensúly, gazdasági ciklus • Az állam gazdaságpolitikája - A modern állam szerepe - A költségvetési politika - A monetáris politika - Gazdaságpolitikai alternatívák 2009/56. szám • Külgazdasági kapcsolatok és nemzetgazdasági összefüggések - Külkereskedelem, külkereskedelmi politika, külkereskedelmi előnyök - Nyitott gazdaság egyensúlya - Vállalatok a nemzetközi piacokon - A nemzetközi pénzügyi rendszer - A nemzetközi gazdasági szervezetek A szóbeli vizsga értékelése Az értékelés az alábbi szempontok és kompetenciák alapján történik: Szempontok, kompetenciák Elérhető maximális pontszám A feladat megértése, tématartás, a lényeg kiemelése A megközelítés sokszínűsége Világosság, nyelvhelyesség, a felelet felépítettsége Források használata és értékelése A szaknyelv alkalmazása Az ismeretek mélysége és komplexitása A témakörben fontos tényezők feltárása, a téma problémaközpontú bemutatása Elérhető pontok összesen 50” 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes